Pielikums Nr.10

Atklāta konkursa

“Pils ielas pārbūve Cesvainē”

identifikācijas Nr. CND 2018/3, nolikumam

DARBU VEIKŠANAS ORGANIZĀCIJAS NORĀDES

1. Veicot Darbus, Būvuzņēmējam jāpielieto būvdarbu tehnoloģija un būvmateriāli, kas garantē Latvijas būvnormatīvos un nacionālajā standartā noteikto, kā arī Pasūtītāja izvirzītās vides aizsardzības prasības, kā arī jānodrošina vides aizsardzības pasākumu īstenošanas kontrole Būvobjektā
2. Būvuzņēmējam jāveic apkārtējās vides aizsardzības pasākumi, kas saistīti ar Darbiem Būvobjektā.
3. Būvuzņēmējs ir materiāli atbildīgs par Pasūtītājam, trešajām personām vai apkārtējai videi nodarītajiem zaudējumiem, kas radušies Būvuzņēmēja vainas dēļ Darbu izpildes laikā
4. Būvuzņēmējam Darbu izpildes laikā jānodrošina, ka tam ir atbilstoša kvalifikācija un zināšanas, resursi, prasmes un iemaņas, kas nepieciešamas Darbu veikšanai, vides, veselības u.c. darba aizsardzībai, ugunsdrošības un citu drošības noteikumu ievērošanas nodrošināšanai.
5. Būvuzņēmējs garantē, ka Darbu izpildes laikā tiks izmantoti cilvēka veselībai, dzīvībai un videi nekaitīgi materiāli un izejvielas, tehnoloģijas un seku likvidēšanas metodes.
6. Būvdarbi veicami atbilstoši SIA “CEĻU KOMFORTS” reģ. Nr. 44103040845 izstrādātajam būvprojektam “Pils iela” Cesvaine, Cesvaines novads.
7. Būvdarbi veicami ievērojot 2014. gada 14. oktobra MK noteikumus Nr. 633 “Autoceļu un ielu būvnoteikumi”, 2014. gada 19. augusta MK noteikumus Nr. 500 “Vispārīgie būvnoteikumi”, Latvijas valsts standartos izvirzītās prasības, Tehniskā projekta dokumentāciju un citus normatīvus, kas attiecas uz veicamo Darbu izpildi
8. Būvmateriāliem jāatbilst Latvijas Republikas likumu “Par atbilstības novērtēšanu” un Būvniecības likuma prasībām un kvalitātes normām
9. Būvuzņēmējam ir pienākums pirms būvdarbu sākšanas uz vietas precizēt esošo inženiertīklu un komunikāciju atrašanās vietas, ieinteresēto organizāciju pārstāvju klātbūtnē, saņemt rakšanas atļaujas, kā arī būvdarbu laikā veikt inženiertīklu un komunikāciju aizsardzības pasākumus u.c. pienākumi, saskaņā ar iepirkuma līgumu.
10. Sakarā ar to, ka būvdarbu laikā , paralēli tiks veikta AS “Cesvaines piens” projekta realizācija, tad Būvuzņēmējam ir pienākums Inženierkomunikācijas saskaņot ar šo uzņēmumu, paredzot tam laiku.
11. Būvuzņēmējam pašam rakšanas darbi jāsaskaņo ar inženierkomunikāciju turētājiem, jāsaņem inženierkomunikāciju turētāju rakšanas atļaujas, saskaņā ar institūciju izsniegtajiem tehniskajiem noteikumiem
12. Būvuzņēmējam pirms būvdarbu sākšanas rakstiski jāsaskaņo ar zemju īpašniekiem nederīgās grunts atbērtņu vietas.
13. Būvuzņēmējam pašam vai, izmantojot citu personu pakalpojumus, jāveic visi viņam pakļautie pasākumi, lai būvlaukumā nodrošinātu iekārtu un materiālu saglabāšanu, kā arī ugunsdrošības prasības.
14. Būvuzņēmējam ir pienākums savlaicīgi, bet ne vēlāk kā 3 (trīs) darba dienas iepriekš saskaņot ar trešajām personām tāda darba veikšanu, kura laikā ir iespējami traucējumi saimnieciskai darbībai.
15. Būvdarbu laikā noņemto liekās grunts izvešanu saskaņot ar Pasūtītāju, galvenos risinājumus ietverot Darbu veikšanas projekta sastāvā, kas izstrādājams pirms būvdarbu uzsākšanas. Pēc būvdarbu veikšanas skartā teritorija jāsakārto to laikā skartā teritorija – jānolīdzina, jāaizvāc būvmateriālu pārpalikumi, jāatjauno zaļā zona.
16. Būvuzņēmējam pastāvīgi jāatbrīvo būvlaukums no būvatkritumiem. Būvuzņēmēja rīcībā nodotie darba laukumi un piebraucamie ceļi, pabeidzot darbu, ir jānodod atpakaļ ne sliktākā stāvoklī, kāds bija pirms darba uzsākšanas. Koki un pārējie augi Būvobjekta rajonā jāsargā no bojājumiem.
17. Būvuzņēmējs apņemas nodrošināt visus Pasūtītāja pārstāvjus, kuri apmeklē Objektu Darbu izpildes laikā, ar visiem personas drošībai nepieciešamajiem aizsarglīdzekļiem (ķiveres, vestes u.tml.).
18. Būvdarbu laikā un tehnoloģiskā pārtraukuma laikā jānodrošina iespēja piekļūt būvdarbu veikšanas zonai pieguļošajās teritorijās (piebraukšana nekustamajiem īpašumiem, pašvaldības iestādēm, kuriem nav citas piekļuves iespējas), kā arī jāveic pasākumi, kas nodrošina uzņēmējiem un iedzīvotājiem pēc iespējas mazākas neērtības un tehnoloģiskā pārtraukuma laikā brauktuvei jābūt atvērtai satiksmei.
19. Būvuzņēmējam jāpārliecinās vai satiksme uz esošā ceļa un piekļūšana objektiem netiek nevajadzīgi traucēta. Jāseko, lai darbu veikšanas laikā netiktu radīti bojājumi trešo personu īpašumiem. Radītie bojājumi jānovērš nekavējoties.
20. Būvdarbu laikā būvuzņēmējam jānodrošina satiksmes plūsma un jāizstrādā kustības organizēšanas shēmas ar minimāliem ierobežojumiem, nodrošinot kvalitatīvu satiksmes regulēšanu.

|  |  |
| --- | --- |
| Vārds, uzvārds, amats |  |
| Paraksts |  |
| Vieta, Datums |  |